Vitamin Sziget - Cikkek / Leszerepelt világmárkák! – Arckrémeket teszteltek
+ Leszerepelt világmárkák! – Arckrémeket teszteltek
» Ránctalanítás - kisimít és kipárnáz
» Valós ránctalanítás? Búcsú a vérmes reményektől
Címkék: bőrápolás öregedő bőr ránc ránctalanítás ránctalanító szépségápolás
Sajnos egyelőre nem mondhatjuk el, hogy a piacon kapható krémek használatával csak a ráncainkat veszíthetjük. A ráncok elleni csodaszerre továbbra is várnunk kell. Egy új kutatás azt vizsgálta, hogy a realitások határain belül milyen arcbőrkényeztető termékeket érdemes megvásárolnunk.
A Stiftung Warentest legmodernebb mérési módszerekkel végzett vizsgálata érdekes eredményeket hozott: a legtöbb pontot nem a legdrágább, parfümériában vagy gyógyszertárban kapható krémek szerezték, hanem a drogériákból vagy a diszkontokból származó jóval olcsóbbak. A vizsgált 11 krémből csak 4 bizonyult jónak.
Ránctalanítás - kisimít és kipárnáz
A teszteredmények hátterében a ránctalanító hatás áll. A vizsgált krémek kifejezetten azt ígérik, hogy kisimítják ráncainkat, nem csoda, ha újra és újra mélyen a pénztárcánkba nyúlunk, hogy az egyszerű ápolókrém helyett speciális ránctalanító hatásút vásároljunk.
Valós ránctalanítás? Búcsú a vérmes reményektől
Túl nagy elvárásaink a többi krémnél sem lehetnek. A vizsgálat kimutatta: még a legjobb éjszakai krémek is csak ideiglenesen és legfeljebb századmilliméterekkel csökkentik a ráncok mélységét. Ha egy ránc például 0,15 mm mély volt, és a krém hatására 20%-ot javult, a végeredmény 0,12 mm. Ez ugyan a mai technikával már jól mérhető, de csak jóakarattal mondható láthatónak is. Különben az olyan mély ráncok ellen, mint például a szem körüli szarkalábak, minden krém tehetetlen: ezek ugyanis a mélyebb bőrrétegekben képződnek, ahová a kozmetikai szerek el sem jutnak.
A lehetőségek határain belül azonban a krémek között világos különbségek vannak: a „jó” eredményt elérteknél mutatkozott a legjobb hatás. Azonban ezeknél is csak a milliméter töredékével csökkenő ráncmélységről van szó.
Forrás: Kosár magazin >>
Frissítse fel bőrét! "Ádám bőre" - Férfiak a tükör előtt Guar gumi a kozmetikumokban Testápoló (?) szerek Családban marad-vegyi anyagok Mérgek a bőrön át I. Mérgek a bőrön át Hétköznapi mérgeink II. Hétköznapi mérgeink I. Arcpakolás az üde bőrért Q10 a ráncok ellen Indiai nők szépségtitkai Újabb rákkeltő anyagokat találtak rúzsokban és körömlakkokban Biztonságos babatermékek?!